|  |  |
| --- | --- |
|  |  |
| **Til** | Medlemmer i NHO Service og Handel bundet av Frisør-overenskomsten |
| **Fra** | Arbeidslivsavdelingen i NHO Service og Handel |
| **Dato** | 8. oktober 2020 |
| **Sak** | Resultat av tariffoppgjøret 2020 – Frisør |
|  |  |
|  |  |

LO

Fagforbundet og NHO Service og Handel er kommet til enighet i årets tariffoppgjør. Resultatet forutsetter vedtakelse i uravstemning på Fagforbundets side.

**Lønnsregulering**

Med forbehold om vedtakelse i uravstemning, innebærer resultatet følgende lønnsregulering for Frisør-overenskomsten:

* Generelt tillegg gitt sentralt: 0,50 kroner per time, med virkning fra 1. april 2020.

**Satshevinger**

Heving av minstelønnssatser fra 1. april 2020. Hevingen inkluderer det generelle tillegget på 0,50 kroner per time. Etter satsheving ser tabellen slik ut:

|  |  |
| --- | --- |
| 7.2 Frisører uten svennebrev |                150,- |
| 7.3 Frisører med svennebrev 0-2 år |                163,- |
| 7.4 Frisører med svennebrev 2-5 år |                169,-  |
| 7.5 Frisører med svennebrev 5-10 år |                178,- |
| 7.6 Frisører med svennebrev 10 år+ |              191,-  |

**Ubekvemstillegg**

Tidspunkt for innslag endres på lørdag til kl. 15.

Nye satser fra 1. april 2020:

Kr. 37,00 per time for faglærte og ufaglærte frisører

Kr. 30,00 per time for hjelpearbeidere og lærlinger

**I tillegg er man enige om følgende endringer i overenskomsten:**

**§ 3 Ansettelse**

3.1

Ansettelse skal skje skriftlig i henhold til AML §§ 14-5 og 14-6.

Det vises videre til AML § 14-3, Fortrinnsrett for deltidsansatte og AML §14-9. Bruk av deltid og midlertidig ansatte skal drøftes minst én gang i året. Deltidsansatte og midlertidig ansatte har fortrinn til stilling ved nyansettelse.

3.2 For at ansatte som har et ansettelsesforhold i virksomhet med flere avdelinger ved behov skal kunne arbeide i flere av salongene, forutsettes det at dette tydelig er informert om ved ansettelse.

**§5.2** For arbeid på søndager skal det som et minimum gis et tillegg per time tilsvarende §5.1.

**§ 10.1** endres til "godtgjørelse/lønn for hellig- og **høytidsdager**."

**10.2 For kurs/etterutdanning/perfeksjonering**

I arbeidstiden utbetales lønn beregnet på samme måte som under § 10.1. Arbeidsgiver skal legge til rette for at arbeidstaker gis mulighet for faglig og personlig utvikling. Utenfor arbeidstiden avspaseres time for time. Det henvises til HA kap. 18.

**10.3 For pålagte personalmøter**

I arbeidstiden utbetales lønn beregnet på samme måte som under § 10.1. Utenfor arbeidstiden avspaseres time for time.

**§ 11.1** endres til «Provisjonsberegning i forbindelse med sykdom **og/eller annet lovlig fravær** skal omregnes slik at beregningsgrunnlaget er i samsvar med de faktiske arbeidede timer/dager

**§ 17** Andre avsnitt, andre setning endres til «Bedrifter med mindre enn 10 ansatte som følger lovens bestemmelser om unntak fra dette, har skriftlig avtale om annen ordning, **som fornyes annethvert år."**

**§ 19.3 Utbetaling av lønn og trekk av fagforeningskontingent**

Arbeidstaker skal ved lønnsutbetaling motta en skriftlig oppgave over lønnens størrelse, beregningsmåten for lønn/provisjon, provisjonsgrunnlaget, stillingsprosent, beregningsgrunnlaget for feriepenger og de trekk som er foretatt i henhold til avtale, bestemmelsene i HA §11-2 og AML §14-15 femte ledd sik at arbeidstaker har mulighet til å kontrollere sin lønnsutbetaling.

Protokoll fra forhandlingene ligger vedlagt.

**Merk at resultatet skal undergis uravstemning med svarfrist 20. oktober 2020. Ingen tillegg skal utbetales før resultatet av uravstemningen er klart! Dere vil få nærmere informasjon.**

For spørsmål kontakt vår arbeidslivsavdeling på advokat@nhosh.no eller 47 68 73 84.